laion/Wikipedia-Exotic huggingface dataset:
Marika Valk

Marika Valk (sünninimi Marika Runge; sündinud 3. augustil 1954 Tallinnas) on eesti kunstiajaloolane. Ta lõpetas aastal 1984. aastal Tartu Riikliku Ülikooli ajaloo erialal. Aastatel 1991–2008 oli ta Eesti Kunstimuuseumi peadirektor. Aastatel 2009–2011 oli ta UNESCO Eesti Rahvusliku Komisjoni peasekretär. 25. mail 2010 määras Eesti president Toomas Hendrik Ilves Marika Valgu sihtasutuse Eesti Koostöö Kogu nõukogu liikmeks. Alates aprillist 2018 on ta Lihula muuseumi juhataja. Valk oli üks kümnest kultuuritegelasest, kes kirjutas alla peaminister Andrus Ansipile saadetud avalikule kirjale, milles tauniti Sakala keskuse lammutamise plaane. Ansip nõustus, et keskust on parem mitte lammutada, kuid 5. märtsil 2007 lammutati see ometi. 2006 Valgetähe IV klassi teenetemärk 2007 Kristjan Raua preemia (Kumu Kunstimuuseumi hoone rajamise tee võidukas läbimine) Tema ema oli rahandusspetsialist, tarbijakaitsja ja poliitik Aino Runge (1926–2014), tema õde on maalikunstnik ja disainer Sirje Runge. Ta on abielus kunstniku ja poliitiku Heinz Valguga. "Tartu Riiklik Ülikool" nr 20, 29. juuni 1984. Lk 1 "Kes? Mis? Kus?" 2008, lk. 131-132 Eesti riiklike teenetemärkide kavaleride andmebaas presidendi kantselei kodulehel (president.ee). "Kes? Mis? Kus?" 2008, lk 360 Ants Juske, "Marika Valk 18 aastat ja kolm muuseumi hiljem finišis", Eesti Päevaleht 11. oktoober 2008 Priit Luts, "Valk: süsteemi loomine oli Kumu ehitamisest tähtsam" ERR, 26. detsember 2008 Tiiu Suvi, "Hõbevalgem aeg", Eesti Naine 13. veebruar 2009
Frederik X

Frederik X (Frederik André Henrik Christian; sündinud 26. mail 1968 Kopenhaagenis) on Taani kuningas. Ta on endise kuninganna Margrethe II ja tema abikaasa, prints Henriku vanem poeg. 14. jaanuaril 2024 sai temast Taani kuningas. 1968. aastal sai ta nime oma vanaisa, Frederik IX järgi; Taani kombe kohaselt saavad kõik kuningad nimeks Frederik või Christian. Tema ristivanemad olid Taani prints Georg, parun de Watteville-Berckheim, krahv Etienne de Laborde de Monpezat, Kreeka kuninganna Anne-Marie, Luksemburgi suurhertsoginna Joséphine-Charlotte ja Brigitta Juel Hillingsø. Kroonprints õppis Krebs' Skole algkoolis aastatel 1974–1981, 1974–1976 oli ta koduõppel, sealt edasi aga käis koos teistega koolis. 1982–1983 oli prints vahetusõpilaseks École des Roches'is Prantsusmaal. 1986 lõpetas kroonprints Øregaardi Gymnasiumi. 1992–1993 õppis prints Frederik Henrikseni nime all Harvardi ülikoolis politoloogiat. Järgmisel aastal viibis ta kolm kuud Taani riigi ÜRO missioonil New Yorgis. Ta sai politoloogias magistrikraadi Aarhusi ülikoolist 1995 ning 1998–1999 töötas kroonprints Pariisi Taani saatkonnas sekretärina. Prints on läbi teinud ulatuslikud militaarkursused ning sõjaväeteenistuse. 2001–2002 läbis ta täiendkoolituse Taani Kuninglikus Kaitsekolledžis ning on jätkuvalt aktiivteenistuses. Aprillis 2004 sai printsist komandör mereväes, kolonelleitnant (Oberstløjtnant) armees ning kolonelleitnant õhuväes. Riiginõukogu istungil 8. oktoobril 2003 andis kuninganna Margrethe II oma nõusoleku kroonprintsi ja Mary Elizabeth Donaldsoni, Austraaliast pärit turunduskonsultandi abielule. Laulatus toimus 14. mail 2004 Kopenhaagenis. 25. aprillil 2005 teatas õukond, et paar ootab oma esimest last ning 15. oktoobril 2005 sündis neil poeg, kes sai vana traditsiooni järgides ristimisel nimeks Christian. 26. oktoobril 2006 teatas õukond teise lapse ootusest. 21. aprillil 2007 sündis tütar, esimene Taani printsess alates 1946. aastast. Tüdruk ristiti 1. juulil 2007 ning tema nimeks sai Isabella Henrietta Ingrid Margethe. Enne nime teatavaks tegemist oli Taani press andnud talle hüüdnime Lillepigen, mis tähendab hellitavalt väike tüdruk. 8. jaanuaril 2011 sündisid peres kaksikud, tütar Josephine Sophia Ivalo Mathilda ja poeg Vincent Frederik Minik. 1995 Maarjamaa Risti I klassi teenetemärk Taani kroonprintsi ja kroonprintsessi ametlik koduleht "Taani sai endale kuninga" ERR, 14. jaanuar 2024 Kongeord, 2024
IATA lennufirmakood

IATA lennufirmakood on kahetäheline kood, millega Rahvusvaheline Lennutranspordi Ühendus (IATA, International Air Transport Association) tähistab lennufirmasid. Need moodustavad lennu numbri kaks esimest märki (näiteks OV 177: Estonian Airi lend 177 Tallinn-Brüssel). IATA koode kasutatakse näiteks sõiduplaanides, piletite reserveerimisel. IATA koodid ei ole unikaalsed, näiteks kood EZ tähistab nii USA firmat Evergreen International Airlines kui Taani firmat Sun Air of Scandinavia. IATA koodid asendatakse aja jooksul kolmetäheliste ICAO lennufirmakoodidega. OV – Estonian Air FR – Ryanair AY – Finnair MA – Malév SK – SAS SU – Aeroflot ICAO lennufirmakood IATA lennujaamakood Lennukompaniide loend IATA-koodi järgi
ICAO lennufirmakood

ICAO lennufirmakood on kolmetäheline kood, millega Rahvusvaheline Tsiviillennunduse Organisatsioon (ICAO, International Civil Aviation Organization) tähistab lennufirmasid (lennuoperaatoreid). ICAO väljastab igale operaatorile unikaalse kolmetähelise koodi ja kutsungi, mida kasutatakse raadiosides. IATA lennufirmakoodide süsteem, milles tähistused pole unikaalsed, ühtlustatakse aja jooksul ICAO süsteemiga. ICAO koodi kasutatakse sarnaselt IATA koodiga lennu numbri osana (näiteks EZY3445 – easyJeti lend nr 3445 London Stansted – Tallinn). ICAO on lennufirmakoode väljastanud alates 1947. aastast. Algul olid koodid kahekohalised ja identsed IATA koodidega. 1980. aastate algul võeti lennufirmade arvu suurenemise tõttu kasutusele kolmetäheliste koodide süsteem. 1987. aastal sai see ametlikuks standardsüsteemiks. Kood – kutsung – firma ELL – ESTONIAN – Estonian Air RYR – RYANAIR – Ryanair FIN – FINNAIR – Finnair MAH – MALEV – Malév SAS – SCANDINAVIAN – SAS AFL – AEROFLOT – Aeroflot EZY – EASY – easyJet IATA lennufirmakood ICAO lennujaamakood
Igor Tudor

Igor Tudor (sündinud 16. aprillil 1978 Splitis) on Horvaatia jalgpallikoondise endine poolkaitsja. Horvaatia jalgpallikoondises mängis Tudor 55 korda. Debüüt koondises toimus 15. novembril 1997, kui Ukraina jalgpallikoondisega mängiti viiki 1:1. Pärast jalgpallurikarjääri lõppu on ta tegutsenud treenerina. Alates 2019. aastast on ta Itaalia kõrgliiga klubi Udinese Calcio peatreener. 1995–1998 Hajduk Split 1998–2004 Torino Juventus 2005–2006 AC Siena 2007–2008 Hajduk Split 1998. aasta maailmameistrivõistlusted: pronksmedal Supercoppa Italiana: 2000 Horvaatia parim jalgpallur (1): 2001 Itaalia meister (2): 2002 ja 2003 Igor Tudor on 193 cm pikk ja kaalub 88 kg.
Néma

Néma on linn Mauritaanias, Hodh ech Chargui provintsi keskus. Asub riigi kaguosas Mali piiri lähedal. Linnas on maantee Route de l'Espoir idapoolne ots.
Yaracuy osariik

Yaracuy osariik on 1. järgu haldusüksus (osariik) Venezuela põhjaosas. Halduslikult jaguneb 14 omavalitsusüksuseks. Osariigi valitsuse koduleht (hispaania keeles)
Cojedese osariik

Cojedese osariik on 1. järgu haldusüksus (osariik) Venezuela põhjaosas. Osariigi pealinn on San Carlos. Halduslikult jaguneb 9 omavalitsusüksuseks. Osariigi valitsuse koduleht (hispaania keeles)
Lara osariik

See artikkel räägib Venezuela haldusükusest. Eesnime kohta vaata artiklit Lara (eesnimi). Lara osariik on 1. järgu haldusüksus (osariik) Venezuela põhjaosas. Halduslikult jaguneb 9 omavalitsusüksuseks. Osariigi valitsuse koduleht (hispaania keeles)
Guárico osariik

Guárico osariik on 1. järgu haldusüksus (osariik) Venezuela põhjaosas. Halduslikult jaguneb 15 omavalitsusüksuseks.
Nueva Esparta osariik

Nueva Esparta osariik on 1. järgu haldusüksus (osariik) Venezuela põhjaosas. Hõlmab Margarita saare, Coche ja Cubagua saare. Halduslikult jaguneb 11 omavalitsusüksuseks. 2011. aasta Venezuela rahvaloenduse andmed
Melinda ja Melinda

"Melinda ja Melinda" on Woody Alleni lavastatud 2004. aastal esilinastunud mängufilm. Film näitab, kuidas ühte ja sama lugu on võimalik näha nii komöödiana kui ka draamana. Chiwetel Ejiofor – Ellis Will Ferrell – Hobie Jonny Lee Miller – Lee Radha Mitchell – Melinda Amanda Peet – Susan Chloe Sevigny – Laurel Wallace Shawn – Sy David Aaron Baker – Steve Arija Bareikis – Sally Josh Brolin – Greg Steve Carell – Walt Stephanie Roth Haberle – Louise Ametlik koduleht Melinda ja Melinda andmekogus IMDb (inglise) Melinda and Melinda at Rotten Tomatoes Woody Allen interview for Melinda And Melinda
Eleonora Duse

Eleonora Giulia Amalia Duse (tuntud ka kui Duse; 3. oktoober 1858 Vigevano, Itaalia – 21. aprill 1924 Pittsburgh, Pennsylvania osariik, USA) oli itaalia näitleja. Eleanora sündis näitleja peres. Viieteistkümneaastaselt mängis ta Shakespeare'i näidendis "Romeo ja Julia". Aastal 1879 tutvus ta Napolis Mattino Cafieroga, kellega hiljem abiellus. Mees hülgas perekonna, kui Eleanora oli rase. Sündinud poisslaps suri varakult. Rahvusvahelise kuulsuse pälvis ta Ernesto Rossi teatritrupis. Seal tutvus ta ka Teobaldo Checciga, kellega 1881. aastal abiellus. Aastal 1895 asutas ta oma teatritrupi Dramatica Campagnia della Citta di Roma, mis sai tuntuks ka väljaspool Itaaliat. Aastatel 1897–1904 tegi ta koostööd Gabriele D'Annunzioga, kes spetsiaalselt talle näidendeid kirjutas. Eleanora suri 65-aastaselt Pittsburghis Pennsylvania osariigis, viibides Schenley hotelli sviidis nr 524.
Ameerika Informatsioonivahetuse Standardkood

Ameerika Informatsioonivahetuse Standardkood (lüh ASCII [askii], ingl American Standard Code for Information Interchange) on 128-tähemärgiline keelemärkide tabel, mis sisaldab: ingliskeelsed tähemärke; numbreid; keelemärke; klaviatuuri funktsioone. Standardi esimene versioon avaldati 1963. aastal, viimased uuendused tehti aastal 1986. ASCII on 7-bitine, mistõttu saab sellega väljendada 27=128 erinevat märki, millest 95 on prinditavad. Baidi viimane bitt oli reeglina reserveeritud paarsusbitt veatöötluseks. ASCII-edastus ASCII-kunst Laiendatud ASCII ASCII-fail KOI7 Unicode
Sergipe osariik

Sergipe osariik [sɛʁˈʒipi] on Brasiilia osariik, 1. järgu haldusüksus Kirdepiirkonnas. Asub Atlandi ookeani rannikul. Sergipe on pindalalt väikseim Brasiilia osariik. Osariik jaguneb 75 omavalitsusüksuseks. ftp://ftp.ibge.gov.br/Estimativas_de_Populacao/Estimativas_2017/estimativa_TCU_2017_20180618.pdf Osariigi valitsuse koduleht (portugali keeles)
B-rühma vitamiinid

B-rühma vitamiinid ehk B-vitamiinid on erineva struktuuriga orgaaniliste bioaktiivsete vesilahustuvate vitamiinide rühm. B-rühma vitamiinid on ka mikrotoitained, mis on mikrokogustes iga päev vajalikud inimeste normaalseks ainevahetuseks ja rakkude kasvu tagamiseks. Varem arvati, et tegu on ühe vitamiiniga, ning seda nimetati B-vitamiiniks. Hiljem avastati, et tegu on erinevate orgaaniliste biomolekulidega, mis esinevad tihti samades toitainetes. B1-vitamiin (tiamiin) B2-vitamiin (riboflaviin) B3-vitamiin (PP-vitamiin, nikotiinhape, niatsiin) B4-vitamiin (koliin) B5-vitamiin (pantoteenhape) B6-vitamiin (püridoksiin) B7-vitamiin (biotiin) B9-vitamiin (foolhape) B12-vitamiin (kobalamiin) B15-vitamiin (pangaamhape)  Pikemalt artiklis Hüpovitaminoos  Pikemalt artiklis Avitaminoos B-rühma vitamiinide täielik puudumine (ka bioaktiivsuse minetanuna) toidus või kestev vaegus võib organismile kahjulik ning koguni ohtlik olla, põhjustades hüpovitaminoose ja/või avitaminoose. Vitamiinid RDA B-rühma vitamiinide osas Professional Guide to Diseases, 9th Edition,549-551, 2008, Lippincott Williams&Wilkins, ISBN 0 7817-7899-9. Google`i raamatu osaline veebiversioon (vaadatud 04.06.2013 M. Zilmer, E. Karelson, T. Vihalemm, A. Rehema, K. Zilmer. Inimorganismi biomolekulid ja nende meditsiiniliselt olulisemad ülesanded Inimorganismi metabolism, selle häired ja haigused, Biokeemia Instituut, Tartu Ülikool 2010, ISBN 978-9985-2-1540-1
B7

B7 võib tähendada järgmist: B7-vitamiin ehk biotiin B7, Läänemere saarte koostöövõrgustik
B3

B3 võib tähendada järgmist: B3-vitamiin ...
B2

B2 võib tähendada mitut asja: B2-vitamiini ISO 216 B2 paberiformaati B-2 Spirit, USA lennukimudel
B1

B1 võib tähendada järgmist: B1-vitamiin ... B0 B2 B3 B4 B5 B6 B7 B8 B9
Madagaskari saar

Madagaskari saar on saar India ookeani lääneosas Aafrika mandrist kagus 12. ja 26. lõunalaiuse ning 45. ja 54. idapikkuse vahel. Betioky kohal läbib saart lõunapöörijoon. Aafrika mandrist eraldab saart 400 km laiune Mosambiigi väin. Saarel paikneb saareriigi Madagaskari põhiosa. Madagaskar on suuruselt neljas saar maailmas, selle pindala on ligikaudu 590 000 km². Põhjast lõunasse ulatub saar umbes 1600 km pikkune. Saare laius ulatub 580 kilomeetrini. Rannajoon on umbes 5000 km pikkune. Saar on labajalakujuline. Ülekantud tähenduses nimetatakse Madagaskarit ka kuuendaks mandriks – sellega peetakse silmas asjaolu, et kuna saar on kaua olnud isoleeritud keskkond, on välja kujunenud omapärane loodus; Madagaskari saar lahknes Aafrika mandrist 150 miljonit aastat ja Indiast 90 miljonit aastat tagasi. 20 km paksuse punase mulla kihi tõttu nimetatakse saart ka Punaseks saareks. Madagaskar jaguneb ida-lääne suunas kolmeks vööndiks. Keskosas on Kõrgplatoo, idaosas on alluviaalne rannikumadalik, lääneosas on madalike, tasandike ja madalate platoode piirkond.  Pikemalt artiklis Kõrgplatoo Kõrgplatoo kõrgus merepinnast on 800–1400 m, keskmine kõrgus on 1100 m. Platoo on lääne poole kaldu. Lavamaad ja mäed on maastikul sageli segamini. Ta on mitu korda kerkinud ja taas maha kulutatud. Kõrgplatoo koosneb sageli graniitidest ja kvartsiitidest. Kõrgplatoo jaotavad osadeks kolm vulkaanilist päritolu mäemassiivi: põhjas Tsaratanana mäed, keskel Ankaratra mäed ja lõunas graniidist Andringitra mäed. Ankaratra mäed on suur veelahe, mis lahutab kolm suurt jõgikonda. Andringitra mägedest lõuna poole jääb Tôlanaro linn ja Tsaratanana mägedest põhja poole Tsaratanana linn. Kõrgplatoo ja saare kõrgeim tipp on Maromokotro (2786 m või 2876 m), mis asub Tsaratanana massiivis. Ankaratra kõrgeim tipp on Tsiafajavona (2643 m) ja Andringitra kõrgeim tipp on Boby (2658 m). Platoo läheb lõunas enam-vähem laugjalt üle lõunatasandikuks. Idaosa rannikumadalikku eraldavad Kõrgplatoost kaks kõrget ja järsku astangut, kõrgem Angavo järsak ja ida pool madalam Betsimisaraka astang. Lõuna pool astangud ühinevad, moodustades Mahafaly lavamaa ja Androy lavamaa. Lääne pool madaldub platoo mitmeastmeliselt, kuigi mõnes kohas on ka läbipääsmatu astang (näiteks Bongolava järsak). Kõrgplatoo põhja serv piirneb madalate Ambohitra mägedega.  Pikemalt artiklis Ida-Madagaskar Idas on kitsas, kuni 40 km laiune rannikumadalik. Madagaskari järvede seas on Alaotra järv ja Ihotry järv. Sofia jõgi, Mahajamba jõgi, Betsiboka jõgi, Tsiribihina jõgi, Mangoky jõgi ja teised suuremad jõed voolavad Mosambiigi lahte. "madainfo.de". Originaali arhiivikoopia seisuga 15. jaanuar 2009. Vaadatud 2. oktoobril 2008. Britannica
Chiyoda

Chiyoda on üks 23 eriringkonnast Jaapanis Tōkyōs. Asub kesklinnas. Ringkonnas asub keisripalee Kōkyo, mille territoorium hõlmab 12% ringkonna pindalast. Seal asub ka Jaapani parlamendihoone. Chiyoda eriringkond moodustati 1947. aastal Kanda ringkonna ja Kojimachi ringkonna liitmise teel. 1932. aastal tapeti seal peaminister Inukai Tsuyoshi. 1995. aastal sooritas Aum Shinrikyo seal sariinirünnaku metroos. Jaapani parlamendihoone Yasukuni tempel Chiyodas Keisripalee territoorium Akihabara https://www.gsi.go.jp/KOKUJYOHO/MENCHO/backnumber/GSI-menseki20210101.pdf 東京都の人口（推計）トップページ, vaadatud 29.03.2021. Chiyoda koduleht
Erik Mongrain

Erik Mongrain (sündinud 12. aprillil 1980 Montréalis Québecis Kanadas) on kanadalasest helilooja ja kitarrist, keda tuntakse eelkõige tema omapärase akustilise stiili järgi. "Les pourris de talent" (2005) "Un paradis quelque part" (2005) "Fates" (2007) "Equilibrum" (2008) http://www.erikmongrain.com/ Erik Mongrain - AirTap! Erik Mongrain - Fusions Erik Mongrain - Timeless Erik Mongrain - I Am Not Erik Mongrain - PercussienFa Erik Mongrain - The Silent Fool Erik Mongrain - A Ripple Effect
Marians Pahars

Marians Pahars (sündinud 5. augustil 1976; Tšornobai, Tšornobai rajoon, Tšerkassõ oblast, Ukraina NSV) on läti jalgpallitreener ja endine Läti jalgpallikoondise ründaja. Läti rahvuskoondises mängis Pahars aastatel 1996–2007 75 korda ja lõi 15 väravat. Debüüt koondises toimus 12. märtsil 1996, kui kohtuti Küprosega ja kaotati 0:1. Esimese värava lõi ta rahvuskoondises 17. veebruaril 1997 mängus Poolaga, mis kaotati 2:3. Aastatel 2013–2017 oli ta Läti jalgpallikoondise peatreener. Alates 2018. aastast on ta Läti kõrgliiga klubi FK Jelgava peatreener, 1994 Pārdaugava 1995 Skonto-Metāls 1995–1998 Riia Skonto 1998–2006 Southampton FC 2006–2008 Anorthosis Famagusta 2008 Skonto FC 2009 FK Jūrmala Läti meister 1995, 1996, 1997 ja 1998 Läti parim jalgpallur 1999, 2000 ja 2001 Marians Pahars on 176 cm pikk ja kaalub 70 kg. Marians Pahars Läti Jalgpalliföderatsiooni lehel
Vitālijs Astafjevs

Vitālijs Astafjevs (sündinud 3. aprill 1971 Riias) on endine Läti jalgpallur, kes oli Läti jalgpallikoondise poolkaitsja ja kapten. Ta mängis 1992–2010 kokku 167 rahvuskoondise kohtumises. Läti rahvuskoondises mängis Astafjevs esimest korda 26. augustil 1992, kui mängiti Taaniga ja mäng jäi viiki 0:0. Koondises mängis ta aastatel 1992–2010 kokku 167 mängu ja lõi 16 väravat. Esimese värava Läti koondises lõi ta mängus Eestiga 2. juulil 1993, kui saadi võit 2:0. Klubikarjääri jooksul mängis ta muuhulgas Inglismaal Bristol Roversis, Venemaal Kaasani Rubinis ning Austria klubides Viini Austria ja Mödlingi Admira Wacker. Läti aasta jalgpalluriks valiti ta aastatel 1995, 1996 ja 2007. Läti meister 1992, 1993, 1994, 1995, 1996, 1997, 1998, 1999, 2010 Läti karikas 1992, 1995, 1997 ja 1998 Vitālijs Astafjevs on 180 cm pikk ja kaalub 78 kg. http://www.rsssf.com/miscellaneous/astafjevs-intl.html
Pilv

Pilv on atmosfääris veeauru kondenseerumisel tekkinud hõljuvate väga väikeste veetilkade (udu) või jääkristallide nähtav kogum. Päikesepaistelise ilmaga tekitavad maapinna kohal selle ebaühtlase soojenemise tõttu, ebapüsivas vertikaalses tasakaalus oleva õhumassi puhul, tõusvad õhuvoolud. Soojem ja niiskem õhk jaheneb tõustes adiabaatiliselt (1 °C / 100 meetri kohta) ning kui tõusva õhu temperatuur on langenud sedavõrd, et selles olev niiskus hakkab kondenseeruma (tõusev õhuhulk jõudis küllastuspiirini), siis hakkab tekkima nähtav pilv. Kihtpilved tekivad ka õhumasside advektiivsel liikumisel. Soe õhk libiseb jahedama õhumassi kohale ning hakkab seal jahenema. Tavaliselt tekivad pilved troposfääris. Fail:Clouds Atlas2.png Tänapäeval kasutatakse enim morfoloogilist klassifikatsiooni, mille pakkus 1802. aasta lõpus või 1803. aasta alguses välja harrastusmeteoroloog Luke Howard. See sarnaneb Linné binaarse nomenklatuuriga. Algselt jaotati pilved neljaks grupiks (modifikatsiooniks), mida tänapäeval nimetatakse klassideks. Neli algset gruppi olid rünkpilved (Cumulus), kihtpilved (Stratus), kiudpilved (Cirrus) ning sajupilved (Nimbus); neist viimast enam eraldi klassiks ei loeta. Nüüdisajal liigitatakse pilved nende moodustumise, välimuse ja aluse kõrguse järgi kaheks kategooriaks (kihilised ja konvektiivsed pilved), neljaks klassiks (alumised, keskmised ja kõrged pilved ning konvektiivse (vertikaalse) arenguga pilved) ja kümneks põhiliigiks. 20–25 km kõrgusel tekivad mõnikord pärlmutterpilved ja 70–80 km kõrgusel helkivad ööpilved. Kategooria: kihtpilved Klass: alumise korruse pilved St – kihtpilved (Stratus) Klass: keskmise korruse pilved Ac – kõrgrünkpilved (Altocumulus) As – kõrgkihtpilved (Altostratus) Ns – kihtsajupilved (Nimbostratus) (Vananenud klassifikatsiooni järgi kuuluvad need alumiste pilvede klassi.) Klass: kõrgpilved ehk ülemise korruse pilved Ci – kiudpilved (Cirrus) Cc – kiudrünkpilved (Cirrocumulus) Cs – kiudkihtpilved (Cirrostratus) Kategooria: konvektiivpilved Klass: konvektiivsed ehk vertikaalarengu pilved Cu – rünkpilved (Cumulus) Cb – rünksajupilved ehk äikesepilved (Cumulonimbus) Sc – kihtrünkpilved (Stratocumulus, vananenud klassifikatsiooni järgi kuuluvad need alumiste pilvede klassi) Pilvede põhiliigid jaotatakse alamliikideks ja vormideks. Polaarsed stratosfääripilved Pilvede klassifikatsioon ilm.ee kodulehel Pilvide kool ENHI kodulehel Pilvemääraja. ilm.ee Pildigalerii pilvedest Pilvede kool EMHI kodulehel Ilm ja inimesed Jüri Kameniku blogi Pilvejaht, ilm.ee – pilvede pildistamine Eestis
Uus-Meremaa saared

Uus-Meremaa saared on saared Vaikse ookeani edelaosas. Uus-Meremaa saarte hulka kuulub kaks suurt saart – Põhjasaar ja Lõunasaar, mida teineteisest eraldab Cooki väin, ja mitu väikest saart (Stewarti saar jt). Põhjasaare pindala on 115 000 km², Lõunasaare pindala on 151 757 km². Saartel paikneb Uus-Meremaa riigi põhiosa.
Dado Pršo

Dado Pršo (sündinud 5. november 1974 Zadaris) on endine Horvaatia jalgpallikoondise ründaja. Horvaatia rahvuskoondises mängis Pršo aastatel 2003–2006 32 korda ja lõi 9 väravat. Debüüt ja esimene värav koondises oli 29. märtsil 2003, kui võideti Belgiat 4:0. Spliti Hajduk Pazinka 1993–1995 Rouen 1995–1996 Stade Raphaëlois 1996–1997 AS Monaco 1997–1999 AC Ajaccio 1999–2004 AS Monaco 2004–2007 Glasgow Rangers 2000: Prantsusmaa meister 2003: Prantsusmaa karikas 2003: Horvaatia parim jalgpallur Dado Pršo on 187 cm pikk.
Urmet Kook

Urmet Kook (sündinud 6. augustil 1976) on eesti ajakirjanik. Ta on lõpetanud 1994. aastal Lihula Gümnaasiumi ja 2000. aastal Tartu Ülikooli ajakirjanduse eriala. Töötas Eesti Päevalehe peatoimetaja asetäitja ja arvamustoimetuse juhatajana. 1. oktoobril 2007 asus ta tööle Eesti Rahvusringhäälingu uudistejuhina. Alates 1. oktoobrist 2017 töötab ta Eesti Rahvusringhäälingu veebiuudiste ja portaalide juhina. Novembris 2015 valiti ta esimese Balti riigi esindajana Euroopa Ringhäälingute Liidu uudistekomitee (EBU News Committee) liikmeks kaheks aastaks. Novembris 2017 valiti ta tagasi uudistekomitee liikmeks ning ta oli üks EBU uudisvahetuse uute reeglite väljatöötajatest. Juulist 2018 kuulub ta Pressinõukogusse. "Rahvusringhäälingu uudistejuhiks saab Urmet Kook" ERR, 13. august 2007 EBU News Committee "Pressinõukogu uued liikmed on Martin Šmutov ja Urmet Kook" Postimees, 2. juuli 2018 "Pressinõukogu liikmed". Originaali arhiivikoopia seisuga 24. märts 2019. Vaadatud 24. märtsil 2019.
Christian (Taani prints)

Taani kroonprints Christian (Christian Valdemar Henri John) (sündinud 15. oktoobril 2005) on Taani kuningas Frederiki ja Taani kuninganna Mary esimene laps ning kuninganna Margrethe II ja prints Henriku kolmas lapselaps. Printsil on noorem õde printsess Isabella ning nooremad kaksikutest vend ja õde – prints Vincent ja printsess Josephine. Ta on Taani troonipärimisjärjekorras esimene. Ta sai kroonprintsiksiks, kui tema isast sai 2024. aasta jaanuaris kuningas. Kui Christianist saab Taani kuningas, hakkab ta kandma nime Christian XI. Prints Christian Valdemar Henri John sündis Kopenhaageni Ülikooli haiglas 15. oktoobril 2005 kell 13.57. Ta kaalus 3,5 kilo ja oli 51 cm pikk. Järgmisel päeval heisati tema sünni puhul riigilipud ning kell 12 lasti suurtükkidest Holmeni mereväebaasis ja Kronborgi lossis 21 aupauku. Päikeseloojangul süüdati ligi 1000 aastast traditsiooni järgides üle kogu Taani märgutuled ning mereväe alused suunasid oma tuled pealinna poole. Prints Christian ristiti 21. jaanuaril 2006, traditsiooniliselt kolm kuud pärast sündi Christiansborgi lossi kirikus piiskop Erik Norman Svendseni poolt. Christiani ristivanemad on Norra kroonprints Haakon Norra kroonprintsess Mette-Marit Taani prints Joachim Rootsi kroonprintsess Victoria Kreeka kroonprints Pavlos (Frederiki tädipoeg, kuninganna Anne-Marie poeg) Jane Stephens (Mary vanem õde) Jeppe Handwerk ja Hamish Campell (Taani kroonpaari sõbrad) Printsi neli eesnime on kõik pärit tema suguvõsast: Christian on pandud vanavanaisa kuningas Christian X järgi ning jätkab traditsiooni, mille kohaselt kõik Taani kuningad kannavad nime Christian või Frederik. Valdemar on pandud esiisa, kuningas Valdemar IV järgi. See on ka kuninglikus suguvõsas tavaline lisanimi. Henri valiti printsi isapoolse vanaisa prints Henriku järgi. John valiti printsi emapoolse vanaisa John Donaldsoni järgi. Scandinavian Airlines System nimetas 8. augustil 2006 uue lennukimargi, A319 Christian Valdemar Vikingiks. 27. märtsil 2007 läks prints Christian esimest korda lasteaeda, kus ta hakkab käima arvatavasti paar-kolm korda nädalas. Prints pandi Fredensborgi palee lähedasse Kuninganna Louise nimelisse lasteaeda, kus ta viibib koos n-ö tavaliste lastega. Prints Christiani ametlik koduleht Foto